KOMMISSIONENS FORORDNING (EF) Nr. 1410/1999

af 29. juni 1999

om ændring af forordning (EF) nr. 2808/98 om gennemførelsesbestemmelser for den agromonetære ordning for euroen i landbrugssektoren og om ændring af definitionen af visse udløsende begivenheder i forordning (EØF) nr. 3889/87, (EØF) nr. 3886/92, (EØF) nr. 1793/93, (EØF) nr. 2700/93 og (EF) nr. 293/98

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1), særlig artikel 3, stk. 2, og artikel 9, og

ud fra følgende betragtninger:

(1) De udløsende begivenheder i fiskerisektoren er defineret i Kommissionens forordning (EF) nr. 3516/93 af 20. december 1993 om fastsættelse af de udløsende begivenheder for de omregningskurser, der anvendes ved beregning af visse beløb, der er en følge af mekanismerne i den fælles markedsordning for fiskerivarer og akvakulturprodukter(2); for gennemskuelighedens og klarhedens skyld er det hensigtsmæssigt at afskaffe definitionen på udløsende begivenhed i fiskerisektoren i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(3);

(2) de udløsende begivenheder for vekselkursen for fast hektarstøtte og beløb, der ydes i struktur- eller miljøsammenhæng, er defineret i artikel 4 i forordning (EØF) nr. 2808/98; den udløsende begivenhed for vekselkursen for betaling af særstøtten er defineret i Kommissionens forordning (EØF) nr. 3889/87 af 22. december 1987 om gennemførelsesbestemmelser til særforanstaltningerne for visse humleproduktionsområder(4), senest ændret ved forordning (EØF) nr. 718/93(5); de udløsende begivenheder for vekselkursen for præmier i oksekødssektoren er defineret i artikel 53 i Kommissionens forordning (EØF) nr. 3886/92 af 23. december 1992 om gennemførelsesbestemmelser for de præmieordninger, der er fastsat i Rådets forordning (EØF) nr. 805/68 om den fælles markedsordning for oksekød, og om ophævelse af forordning (EØF) nr. 1244/82 og (EØF) nr. 714/89(6), senest ændret ved forordning (EF) nr. 2604/98(7); den udløsende begivenhed for vekselkursen i humlesektoren er defineret i Kommissionens forordning (EØF) nr. 1793/93 af 30. juni 1993 om den udløsende begivenhed for landbrugsomregningskurserne for humle(8), senest ændret ved forordning (EF) nr. 2404/97(9); de udløsende begivenheder for vekselkursen for præmier i fårekødssektoren er defineret i artikel 6 i Kommissionens forordning (EØF) nr. 2700/93 af 30. september 1993 om gennemførelsesbestemmelser for præmien til fåre- og gedekødsproducenter(10), senest ændret ved forordning (EF) nr. 1526/98(11); den udløsende begivenhed for vekselkursen for støtten til forbedring af kvaliteten og afsætning af nødder og johannesbrød er defineret i artikel 12 i Kommissionens forordning (EF) nr. 293/98 af 4. februar 1998 om fastsættelse af de udløsende begivenheder i sektorerne frugt og grøntsager og produkter forarbejdet på basis af frugt og grøntsager, i en del af sektoren levende planter og blomsterdyrkningens produkter samt for visse produkter, der er opregnet i bilag II til EF-traktaten, og om ophævelse af forordning (EØF) nr. 1445/93(12), senest ændret ved forordning (EF) nr. 999/1999(13);

(3) vekselkursen på datoen for den udløsende begivenhed for støtte, præmier og beløb som omhandlet i artikel 5 i forordning (EF) nr. 2799/98 er defineret som kursen for en enkelt dag; det er hensigtsmæssigt at ændre den kurs, der gælder på datoen for den udløsende begivenhed, på en sådan måde, at støtten, præmierne og beløbene omregnet til national valuta i princippet ikke undergår en brat ændring som følge af vekselkursen for en enkelt dag; med henblik herpå er anvendelsen af et gennemsnit, beregnet pro rata temporis, af de vekselkurser, der gælder i måneden forud for datoen for den udløsende begivenhed, en passende løsning;

(4) de i denne forordning fastsatte foranstaltninger er i overensstemmelse med udtalelse fra de berørte forvaltningskomiteer -

UDSTEDT FØLGENDE FORORDNING:

Artikel 1

1. I forordning (EF) nr. 2808/98 foretages følgende ændringer:

a) I artikel 3, stk. 1, fjerde led, udgår ordene "eller tilbagetagelse af fiskerivarer".

b) I artikel 4 indsættes som stk. 3: "3. Den vekselkurs, der skal anvendes i forbindelse med nærværende artikel, er lig med gennemsnittet, beregnet pro rata temporis, af de vekselkurser, der gælder i måneden forud for datoen for den udløsende begivenhed."

2. Artikel 5, stk. 3, i forordning (EF) nr. 3889/87 affattes således: "3. Den vekselkurs, der skal anvendes ved betaling af særstøtten i national valuta, er lig med gennemsnittet, beregnet pro rata temporis, af de vekselkurser, der gælder i måneden forud for den 1. januar i det år, hvor omstillingsplanen fuldendes.

Den vekselkurs, der skal anvendes ved betaling af forskuddet på særstøtten i national valuta, er lig med gennemsnittet, beregnet pro rata temporis, af de vekselkurser, der gælder i måneden forud for den 1. januar i det år, hvor Kommissionen træffer beslutning om godkendelsen af programmet."

3. Artikel 53 i forordning (EØF) nr. 3886/92 affattes således: "Artikel 53

Omregning til national valuta

For præmiebeløbenes omregning til national valuta gælder følgende:

a) - præmierne for forarbejdning og tidlig afsætning omregnes ved hjælp af den vekselkurs, der gælder den første arbejdsdag i måneden umiddelbart forud for den måned, som dyret blev slagtet i

- sæsonpræmien omregnes ud fra gennemsnittet, beregnet pro rata temporis, af de vekselkurser, der gælder i måneden forud for den 1. januar i det kalenderår, hvor dyret blev slagtet

b) de øvrige præmier og det supplerende beløb omregnes ud fra gennemsnittet, beregnet pro rata temporis, af de vekselkurser, der gælder i måneden forud for den 1. januar i det kalenderår, som præmien og/eller beløbet ydes for."

4. Artikel 1 i forordning (EØF) nr. 1793/93 affattes således: "Artikel 1

Den vekselkurs, der skal anvendes for støtten i artikel 12 i forordning (EØF) nr. 1696/71, er lig med gennemsnittet, beregnet pro rata temporis, af de vekselkurser, der gælder i måneden forud for den 1. juli i høståret."

5. Artikel 6 i forordning (EØF) nr. 2700/93 affattes således: "Artikel 6

Omregningskurs

1. Den omregningskurs, der skal anvendes for forskuddet i artikel 5, stk. 6, andet afsnit, i forordning (EF) nr. 2467/98, er lig med gennemsnittet, beregnet pro rata temporis, af de vekselkurser, der gælder i måneden forud for den første dag i det produktionsår, som præmien ydes for.

2. Den omregningskurs, der skal anvendes:

- for præmiebeløbet og restbeløbet som omhandlet i artikel 5, stk. 6, fjerde afsnit, i forordning (EF) nr. 2467/98

- for præmiebeløbet og restbeløbet som omhandlet i første led i tilfælde af udsættelse af betaling til det følgende produktionsår, og

- for nedsættelsesbeløbet som omhandlet i artikel 4 i forordning (EØF) nr. 3493/90

er lig med gennemsnittet, beregnet pro rata temporis, af de vekselkurser, der gælder i måneden forud for den sidste dag i det produktionsår, som præmien ydes for."

6. Artikel 12 i forordning (EF) nr. 293/98 affattes således: "Artikel 12

(Nødder og johannesbrød)

Den vekselkurs, der hvert år skal anvendes til at foretage en omregning til national valuta af maksimumsbeløbet pr. ha, jf. artikel 2 i forordning (EØF) nr. 790/89, for støtten til forbedring af kvaliteten og fremme af afsætningen i sektoren for nødder og johannesbrød, er lig med gennemsnittet, beregnet pro rata temporis, af de vekselkurser, der gælder i måneden forud for den 1. januar i den årlige referenceperiode, jf. artikel 19 i forordning (EØF) nr. 2159/89.".

Artikel 2

Kommissionen fastlægger gennemsnittet af den i artikel l, stk. 2, 3, 4, 5 og 6, omhandlede vekselkurs i måneden efter datoen for den udløsende begivenhed.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juni 1999.

På Kommissionens vegne

Franz FISCHLER

Medlem af Kommissionen

(1) EFT L 349 af 24.12.1998, s. 1.

(2) EFT L 320 af 22.12.1993, s. 10.

(3) EFT L 349 af 24.12.1998, s. 36.

(4) EFT L 365 af 24.12.1987, s. 41.

(5) EFT L 74 af 27.3.1993, s. 46.

(6) EFT L 391 af 31.12.1992, s. 20.

(7) EFT L 328 af 4.12.1998, s. 5.

(8) EFT L 163 af 6.7.1993, s. 22.

(9) EFT L 332 af 4.12.1997, s. 31.

(10) EFT L 245 af 1.10.1993, s. 99.

(11) EFT L 190 af 31.7.1996, s. 21.

(12) EFT L 30 af 5.2.1998, s. 16.

(13) EFT L 122 af 12.5.1999, s. 34.